internet vaartha 244 Views
సైబర్‌సిటీ వేణువినోద్‌
హైదరాబాద్‌ : రియాల్టీ రంగానికి పరిశ్రమ హోదా కల్పించాలని పన్నుల సరళీకరణ, పన్నుల తగ్గింపు వంటివి రియాల్టీరంగానికి ఎంతో ఊతం ఇస్తాయని సైబర్‌ సిటీ డెవలపర్స్‌ ఎండి వేణువినోద్‌ వెల్లడించారు. జిఎస్‌టి అమలుకు స్పష్టమైన రోడ్‌మ్యాప్‌ ప్రకటించాలని, పన్నుల మదింపు సులభతరం చేసి ఒకేచలానా వ్యవస్థ అన్ని పన్నుల చెల్లిం పులకు అమలుచేయాలని సూచించారు. ప్రభుత్వం వడ్డీరాయితీ పథకం అమలుచేయాలని, గృహరుణాలపై వడ్డీరేట్లు తగ్గించాలని అంతర్జాతీయ స్థాయికి సమానంగా వడ్డీరేట్లు ఉండాలని కోరారు. దీనివల్ల ఇఎంఐ భారం తగ్గుతుందని, గృహరుణాలకు అర్హత పెరుగుతుందని దీనివల్ల రియాల్టీరంగానికి మేలు చేకూరి ఆర్థికవృద్ధి మరింత పెరిగే అవకాశముంటుందన్నారు. పన్నుతగ్గింపుపరిమితిని మూడు లక్షలకు పెంచాలని సూచించారు. దీనివల్ల కొనుగోళ్లు పెరుగుతాయన్నారు. సామాజిక మౌలికవనరుల వృద్ధికి కేటాయింపులు పెరగాలని కోరారు. అందరికీ పక్కాఇళ్లు, 100స్మార్ట్‌నగరాల అభివృద్ధి జర గాలంటే కేటాయింపులు పెరగాలన్నారు. వచ్చే ఆరేళ్లలో ప్రభుత్వం 20 మిలియన్‌ గృహాలను అందించాల్సి ఉందని ఇందుకు చర్యలు తీసుకోవాలన్నారు రియల్‌ఎస్టేట్‌ ప్రాజెక్టులకుఏకగవాక్ష విధానంలో క్లియరెన్సులు ఉండాలన్నారు. ప్రాజెక్టులకునిర్దిష్టమైన వ్యవధిలోపు అనుమతినివ్వకపోతే జరిమానా క్లాజ్‌ అమలు చేయాలని కోరారు. దీనివల్ల బిజినెస్‌ వాతావరణం మరింత పెరుగుతుందన్నారు.